CELEX: 32018D1037
Language: fi
Date: 2018-07-20 00:00:00
Title: Komission täytäntöönpanopäätös (EU) 2018/1037, annettu 20 päivänä heinäkuuta 2018, Kiinan kansantasavallasta, Venäjän federaatiosta ja Turkista peräisin olevan niukkahiilisen ferrokromin tuontia koskevan polkumyynnin vastaisen menettelyn päättämisestä

23.7.2018   
            
            
               FI
            
            
               Euroopan unionin virallinen lehti
            
            
               L 185/48
            
         KOMISSION TÄYTÄNTÖÖNPANOPÄÄTÖS (EU) 2018/1037,
   annettu 20 päivänä heinäkuuta 2018,
   Kiinan kansantasavallasta, Venäjän federaatiosta ja Turkista peräisin olevan niukkahiilisen ferrokromin tuontia koskevan polkumyynnin vastaisen menettelyn päättämisestä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8 päivänä kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, ja erityisesti sen 9 artiklan 1 kohdan,
   sekä katsoo seuraavaa:
   1.   MENETTELY
   
   1.1   Vireillepano
   
   
               (1)
            
            
               Euroopan komissio, jäljempänä ’komissio’, pani 23 päivänä kesäkuuta 2017 perusasetuksen 5 artiklan nojalla vireille polkumyynnin vastaisen tutkimuksen, joka koski Kiinan kansantasavallasta, jäljempänä ’Kiina’, Venäjän federaatiosta, jäljempänä ’Venäjä’, ja Turkista, yhdessä jäljempänä ’asianomaiset maat’, peräisin olevan niukkahiilisen ferrokromin tuontia unioniin. Se julkaisi Euroopan unionin virallisessa lehdessä vireillepanoa koskevan ilmoituksen (2), jäljempänä ’vireillepanoilmoitus’.
            
         
               (2)
            
            
               Komissio pani tutkimuksen vireille Euroalliagesin (Association of European ferro-alloy producers), jäljempänä ’valituksen tekijä’, tehtyä 10 päivänä toukokuuta 2017 valituksen unionin ainoan niukkahiilisen ferrokromin tuottajan Elektrowerk Weisweiler GmbH:n puolesta. Valituksen tekijän osuus niukkahiilisen ferrokromin kokonaistuotannosta unionissa on 100 prosenttia. Valituksessa esitetty näyttö polkumyynnillä tapahtuneesta tuonnista ja siitä aiheutuneesta merkittävästä vahingosta oli riittävä tutkimuksen vireillepanoa varten.
            
         
               (3)
            
            
               Komissio kehotti vireillepanoilmoituksessa asianomaisia osapuolia ottamaan komissioon yhteyttä tutkimukseen osallistumiseksi. Lisäksi komissio ilmoitti nimenomaisesti tutkimuksen vireillepanosta valituksen tekijälle, tiedossa oleville asianomaisten maiden vientiä harjoittaville tuottajille ja Kiinan, Venäjän ja Turkin viranomaisille, tiedossa oleville tuojille ja käyttäjille sekä järjestöille, joita tutkimuksen vireillepanon tiedettiin koskevan, ja kehotti niitä osallistumaan tutkimukseen.
            
         1.2   Kyselyvastaukset
   
   
               (4)
            
            
               Komissio lähetti kyselylomakkeet ainoalle unionin tuottajalle, kymmenelle käyttäjälle ja kahdeksalle tuojalle, jotka ilmoittautuivat vireillepanon jälkeen.
            
         
               (5)
            
            
               Komissio sai vastauksen yhdeltä niukkahiilisen ferrokromin turkkilaiselta tuottajalta, ainoalta unionin tuottajalta ja neljältä käyttäjältä. Yksikään kahdeksasta tuojasta ei vastannut kyselyyn.
            
         1.3   Tarkastuskäynnit
   
   
               (6)
            
            
               Komissio hankki ja tarkasti kaikki polkumyynnin, siitä johtuvan vahingon ja unionin edun määrittämistä varten tarpeellisina pitämänsä tiedot. Perusasetuksen 16 artiklan mukaisia tarkastuskäyntejä tehtiin seuraavien yritysten toimitiloihin.
               
                           —
                        
                        
                           Unionin tuottajat
                           
                                       —
                                    
                                    
                                       Elektrowerk Weisweiler GmbH, jäljempänä ’EWW’, Saksa ja siihen etuyhteydessä oleva yritys Afarak Trading Limited, jäljempänä ’ATL’, Malta
                                    
                                 
                     
                           —
                        
                        
                           Käyttäjät
                           
                                       —
                                    
                                    
                                       Aperam Sourcing SCA, Luxemburg
                                    
                                 
                                       —
                                    
                                    
                                       Salzgitter AG, Saksa
                                    
                                 
                                       —
                                    
                                    
                                       VDM Metals International GmbH, Saksa
                                    
                                 
                     
                           —
                        
                        
                           Turkkilainen vientiä harjoittava tuottaja
                           
                                       —
                                    
                                    
                                       Eti Elektrometalurji A.Ș., Antalya, Turkki
                                    
                                 
                     
         1.4   Tutkimusajanjakso ja tarkastelujakso
   
   
               (7)
            
            
               Polkumyyntiä ja vahinkoa koskeva tutkimus kattoi 1 päivän huhtikuuta 2016 ja 31 päivän maaliskuuta 2017 välisen ajan, jäljempänä ’tutkimusajanjakso’. Vahinkoa koskevaan arvioon vaikuttavien kehityssuuntausten tarkastelu kattoi 1 päivän tammikuuta 2014 ja tutkimusajanjakson päättymisen välisen ajanjakson, jäljempänä ’tarkastelujakso’.
            
         1.5   Väliaikaisten toimenpiteiden käyttöön ottamatta jättäminen
   
   
               (8)
            
            
               Koska tuotemääritelmä oli epäselvä, komissio päätti olla ottamatta käyttöön väliaikaisia toimenpiteitä mutta jatkoi kuitenkin tutkimusta. Kaikki asianomaiset osapuolet saivat 23 päivänä maaliskuuta 2018 tiedottavan asiakirjan, jossa esitettiin syyt siihen, miksi väliaikaisia toimenpiteitä ei otettu käyttöön. Useat asianomaiset osapuolet esittivät kirjallisia huomautuksia.
            
         2.   VALITUKSEN PERUUTTAMINEN JA MENETTELYN PÄÄTTÄMINEN
   
   
               (9)
            
            
               Valituksen tekijä ilmoitti komissiolle sähköpostitse 22 päivänä toukokuuta 2018 valituksen peruuttamisesta.
            
         
               (10)
            
            
               Perusasetuksen 9 artiklan 1 kohdan mukaisesti menettely voidaan päättää, jos valitus peruutetaan, paitsi jos päättäminen ei olisi unionin edun mukaista.
            
         
               (11)
            
            
               Valituksen tekijä on niukkahiilisen ferrokromin ainoa tuottaja unionissa eikä mikään muu osapuoli ilmoittautunut muuten kuin vastustaakseen mahdollisten polkumyynnin vastaisten toimenpiteiden käyttöönottoa. Koska tutkimuksessa ei tullut esiin seikkoja, joiden perusteella olisi pitänyt päätellä, että päättäminen ei olisi unionin edun mukaista, katsottiin, että menettely olisi päätettävä.
            
         
               (12)
            
            
               Koska unionin tuotannonala peruutti valituksen ja ehdotti menettelyn päättämistä ilman toimenpiteiden käyttöönottoa, komissio ei katsonut tarpeelliseksi analysoida asianomaisten osapuolten esittämiä huomautuksia, jotka koskivat tutkimuksen aloittamista ja 8 kappaleessa tarkoitetussa tiedottavassa asiakirjassa esitettyjä alustavia huomioita.
            
         3.   PÄÄTELMÄT JA NIISTÄ ILMOITTAMINEN
   
   
               (13)
            
            
               Asianomaisille osapuolille ilmoitettiin komission aikeesta päättää menettely, ja niille annettiin tilaisuus esittää huomautuksia. Komissiolle ei kuitenkaan esitetty sellaisia huomautuksia, joiden perusteella päättäminen ei olisi unionin edun mukaista.
            
         
               (14)
            
            
               Tästä syystä komissio katsoo, että Kiinasta, Venäjältä ja Turkista peräisin olevan ferrokromin, joka sisältää enemmän kuin 0,05 mutta enintään 0,5 painoprosenttia hiiltä, tuontia unioniin koskeva polkumyynnin vastainen menettely olisi päätettävä ottamatta käyttöön toimenpiteitä.
            
         
               (15)
            
            
               Tämä päätös on perusasetuksen 15 artiklan 1 kohdalla perustetun komitean lausunnon mukainen,
            
         ON HYVÄKSYNYT TÄMÄN PÄÄTÖKSEN:
   1 artikla
   Päätetään Kiinasta, Venäjältä ja Turkista peräisin olevan ferrokromin, joka sisältää enemmän kuin 0,05 mutta enintään 0,5 painoprosenttia hiiltä ja joka luokitellaan tällä hetkellä CN-koodiin 7202 49 50, tuontia koskeva polkumyynnin vastainen menettely.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 20 päivänä heinäkuuta 2018.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 176, 30.6.2016, s. 21.
   
      (2)  Kiinan kansantasavallasta, Venäjältä ja Turkista peräisin olevan niukkahiilisen ferrokromin tuontia koskevan polkumyynnin vastaisen menettelyn vireillepanoa koskeva ilmoitus (EUVL C 200, 23.6.2017, s. 17).